Кралска комисија за насилството, злоупотребата, запоставувањето и експлоатацијата на луѓето со попреченост

Австралиската влада покрена јавна расправа за подготвување на нацрт-целите на Кралска комисија за насилството, злоупотребата, запоставувањето и експлоатацијата на луѓето со попреченост.

Првиот чекор при формирањето на Кралска комисија е одредување на нејзините цели.

Владата сака да слушне од луѓето со попреченост, нивните семејства и негуватели, и од секторот за попреченост, што би требало Кралската комисија да опфати и каква поддршка би можело да биде потребна.

Кралската комисија ќе се сконцентрира на тоа што владите, институциите и заедницата треба да направат за да ги спречат и да реагираат на насилството, злоупотребата, запоставувањето и експлоатацијата на луѓето со попреченост.

Се очекува расправата да ги покрие сите форми на насилство, злоупотреба, запоставување и експлоатација на луѓето со попреченост, без оглед каде се случуваат.

Со оваа консултација не се бараат конкретни информации за случаи на злоупотреба или насилство.

**Ако сте изложени на која и да е форма на насилство или злоупотреба, или сте загрижени за вашата безбедност, телефонирајте на 000 или јавете се во полиција.**

# Зошто ни треба Кралска комисија

Околу 4,3 милиони луѓе со попреченост во Австралија имаат право на живот без насилство, злоупотреба, запоставување и експлоатација.

Поверојатно е луѓето со попреченост да бидат изложени на злоупотреба, запоставување, насилство и експлоатација одошто луѓето без попреченост.

Во текот на бројни испитувања луѓето со попреченост зборуваа за нивните соочувања со насилство, злоупотреба, запоставување и експлоатација.

Кралската комисија ќе слушне од луѓето со попреченост, нивните семејства и негуватели за нивните искуства со насилство, злоупотреба, запоставување и експлоатација. Тоа ќе помогне да се заштитат правата на луѓето и да се промовира едно посеопфатно општество.

Консултации за целите

Во целите (Terms of Reference) се наведува што ќе работи Кралската комисијата и за што ќе подготви извештај.

Австралиската влада сака да ги слушне вашите мислења за целите, за да обезбеди дека ќе бидат опфатени проблемите и прашањата што им се важни на луѓето.

Искажете го вашето мислење за целите со пополнување на анкетата на **engage.dss.gov.au**

# Поддршка за учество

Ако ви треба помош за пополнување на анкетата, јавете се на дежурната линија за анкетата на **1800 880 052** од понеделник до петок од 9 наутро до 7 навечер по австралиско источно стандардно време.

На луѓето со попреченост, нивните семејства и негуватели може да им помогнат и застапници од Националната програма за застапување на лица со попреченост (National Disability Advocacy Program). Застапници на лица со попреченост може да се најдат на [https://disabilityadvocacyfinder.dss.gov.au](https://disabilityadvocacyfinder.dss.gov.au/)

# Следни чекори

По завршувањето на јавната консултација, Владата ќе побара од Генералниот гувернер одобрение за формирање на Кралска комисија.

Вашите коментари ќе ѝ помогнат на Владата при подготвувањето на целите.

Дајте го вашето мислење за целите на Кралската комисија со пополнување на анкетата на engage.dss.gov.au